Document ID: 31991D0320

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουνίου 1991 περί εξουσιοδοτήσεως της Πορτογαλικής Δημοκρατίας να παρατείνει, μέχρι τις 7 Μαρτίου 1992, τη συμφωνία αμοιβαίων αλιευτικών σχέσεων με τη Νοτιοαφρικανική Δημοκρατία ( 91/320/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 354 παράγραφος 3,
την πρόταση της Επιτροπής,
Εκτιμώντας :
ότι η συμφωνία αμοιβαίων αλιευτικών σχέσεων μεταξύ της κυβέρνησης της Πορτογαλικής Δημοκρατίας και της κυβέρνησης της Νοτιοαφρικανικής Δημοκρατίας, που υπογράφηκε στις 9 Απριλίου 1979, άρχισε να ισχύει την ίδια ημέρα για μια αρχική περίοδο ισχύος δέκα ετών - ότι η συμφωνία αυτή παραμένει σε ισχύ για αόριστο χρόνο, αν δεν καταγγελθεί με προειδοποίηση δώδεκα μηνών -
ότι το άρθρο 354 παράγραφος 2 της πράξης προσχώρησης προβλέπει ότι τα δικαιώματα και οι υποχρεώσεις που απορρέουν για την Πορτογαλική Δημοκρατία από συμφωνίες αλιείας που συνήψε με τρίτες χώρες δεν παραβλάπτονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά -
ότι, δυνάμει της παραγράφου 3 του εν λόγω άρθρου 354, το Συμβούλιο θεσπίζει, πριν από τη λήξη των συμφωνιών αλιείας που συνήψε η Πορτογαλική Δημοκρατία με τρίτες χώρες, τις διατάξεις που απαιτούνται για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, περιλαμβανομένης και της δυνατότητας παράτασής τους για περιόδους ενός έτους κατ' ανώτατο όριο -
ότι, για να μη διακοπούν οι αλιευτικές δραστηριότητες των ενδιαφερομένων κοινοτικών σκαφών, ενδείκνυται να επιτραπεί στην Πορτογαλική Δημοκρατία να ανανεώσει μέχρι τις 7 Μαρτίου 1992 την αλιευτική συμφωνία του 1979,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1
Η Πορτογαλική Δημοκρατία εξουσιοδοτείται να παρατείνει μέχρι τις 7 Μαρτίου 1992 τη συμφωνία αμοιβαίων αλιευτικών σχέσεων με τη Νοτιοαφρικανική Δημοκρατία, οποία άρχισε να ισχύει στις 9 Απριλίου 1979.
Άρθρο 2
Η παρούσα απόφαση απευθύνεται στην Πορτογαλική Δημοκρατία . Λουξεμβούργο, 20 Ιουνίου 1991 .

Labels: 18
6